Cayetana Fitz-James Stuart

Sukunsa päämiehenä Cayetana Fitz-James Stuartia puhuteltiin arvovaltaisimman arvonsa mukaan Alban herttuattareksi. Hänellä oli lisäksi yli neljäkymmentä muuta perittyä aatelisarvoa. Hänet mainitaan Guinessin ennätysten kirjassa eniten aatelisarvoja omaavaksi henkilöksi maailmassa. Hän polveutui suoraan Englannin kuningas Jaakko II:n aviottomasta pojasta James FitzJamesista.

 Elämä ja perhe 
Cayetana Fitz-James Stuart meni naimisiin Sotomayorin herttuan pojan don Luis Martínez de Irujo y Artázcozin kanssa 12. lokakuuta 1947. Juuri toisen maailmansodan päätyttyä järjestetyt häät olivat eräs viimeisistä eurooppalaisen aateliston suurhäistä ja tapaus huomioitiin kansainvälisessä lehdistössä. The New York Times kutsui häitä "maailman kalleimmiksi".  Heille syntyi kuusi lasta, joista kaikille Cayetana luovutti aatelisarvojaan jo eläessään.

 Lapset
 Carlos Fitz-James Stuart, Alban 19. herttua, Huéscarin 14. herttua (s. 1948). Meni naimisiin Matilde Solís-Beaumont y Martínez-Camposin kanssa vuonna 1988 ja sai kaksi lasta. Liitto päättyi avioeroon.
 Alfonso Martínez de Irujo y Fitz-James Stuart, Aliagan 16. herttua, Hijarin 19. herttua (s. 1950). Meni naimisiin Hohenlohe-Langenburgin prinsessa María de la Santísima Trinidad kanssa vuonna 1977 ja sai kaksi lasta. Liitto päättyi avioeroon.
 Jacobo Fitz-James Stuart y Martínez de Irujo, Siruelan 23. kreivi (s. 1954). Meni naimisiin María Eugenia Fernández de Castro y Fernández-Shaw'n kanssa ja sai kaksi lasta. Liitto päättyi avioeroon. Meni toisiin naimisiin  Inka Martí Kiemannin kanssa 2004.
 Fernando Martínez de Irujo, San Vicente del Barcon 11. markiisi (s. 1959).
 Cayetano Martínez de Irujo y Fitz-James Stuart, Arjonan 4. herttua, Salvatierran 13. kreivi (s. 1963). Meni naimisiin meksikolaisen Genoveva Casanova y Gonzálezin kanssa vuonna 2005 ja sai kaksoset. Liitto päättyi avioeroon 2007.
 Eugenia Martínez de Irujo, Montoron 12. herttuatar (s. 1968). Meni naimisiin härkätaistelija Francisco Rivera Ordóñezin kanssa 1998 ja sai lapsen. Liitto päättyi avioeroon 2001.

Jäätyään leskeksi herttuatar meni uusiin naimisiin teologian tohtorin ja entisen jesuiittapappi Jesús Aguirre y Ortiz de Záraten kanssa 16. maaliskuuta 1978. Liitto oli skandaali 1970-luvun Espanjassa, koska Aguirre oli avioton lapsi. Aguirre oli vaimoaan kahdeksan vuotta nuorempi ja tuli hyvin toimeen tämän lasten kanssa. Hän kuoli vuonna 2001.

Vuonna 2008 tuli julki herttuattaren aikomus naida itseään 24 vuotta nuorempi virkamies Alfonso Díez Carabantes. Hänen lastensa ja Espanjan kuninkaan kerrotaan vastustaneen liittoa, ja Alban suku julkaisi samana vuonna tiedoksiannon, jonka mukaan herttuattaren ja Díezin suhde perustui pitkään ystävyyteen ja ettei siihen liittynyt avioaikeita. Herttuatar päätti kuitenkin toteuttaa naima-aikeensa ja ratkaisi lastensa vastustuskannan antamalla näille perintönsä ennakkoon. Herttuattaren omaisuus kattoi muun muassa hyvin vanhoja palatseja eri puolilla Espanjaa, vanhojen ja uusien mestareiden maalauksia mukaan lukien muiden muassa Tizian, Renoir ja Marc Chagall, ensipainoskappale Don Quixotesta, Kristoffer Kolumbuksen kirjoittamia kirjeitä, sekä valtavia maa-aloja; hänen omaisuutensa arvioitiin olevan arvoltaan 600 miljoonan ja 3,5 miljardin euron väliltä. Díez esitti julkisen vakuutuksensa, ettei tavoittelisi herttuattaren omaisuutta millään tavoin. Häät pidettiin 5. lokakuuta 2011 Palacio de las Dueñasissa Sevillassa. Flamencointoilijana tunnettu herttuatar esitti muutaman tanssiaskeleen palatsin ulkopuolelle kerääntyneelle väkijoukolle.

Seurapiirien jäsenenä herttuatar tapasi monia espanjalaisia ja ulkomaalaisia merkkihenkilöitä. Hänen Sevillan-palatsissaan kävivät vierailulla muiden muassa Jackie Kennedy, Wallis Simpson, Grace Kelly ja Monacon ruhtinas Rainier III. Vuonna 1959 hän emännöi yhdessä Yves Saint Laurentin kanssa Diorin muotinäytöksen Lirian-palatsissaan hyväntekeväisyystarkoitukseen. Liriassa kävi myös useita kuuluisia elokuvanäyttelijöitä kuten Charlton Heston, Sophia Loren, Raf Vallone ja Audrey Hepburn. Nuoruudenaikoinaan herttuatar esiintyi Richard Avedonin ja Cecil Beatonin valokuvissa ja Time- sekä Harper's Bazaar-lehtien kansissa.

Eräs herttuattaren aateliarvoista oli Berwickin herttuatar ja hän oli Englannin kuningas Jaakko II:n jälkeläinen suorassa polvessa sekä Winston Churchillin ja Walesin prinsessa Dianan kaukainen sukulainen.

pienoiskuva

 Kuolema 
Cayetana Fitz-James Stuart kuoli Palacio de las Dueñasissa 20. marraskuuta 2014 88 vuoden iässä. Häneltä jäi viimeinen puoliso, kuusi lasta, yhdeksän lapsenlasta sekä kolme lapsenlapsenlasta. Häntä seurasi  poikansa Carlos Fitz-James Stuart, Huéscarin 14. herttua, josta tuli Alban 19. herttua.

 Hautajaiset 
Herttuattaren kuoltua hänen ruumiinsa oli esillä kaupungintalolla, missä tuhannet sevillalaiset kävivät tervehtimässä häntä viimeisen kerran. Arkun viereen oli aseteltu valokuvia herttuattaresta perheineen. Espanjan kuningas Felipe VI lähetti terveisensä herttuan pojalle puhelimitse ja toimitutti Sevillaan kaksi kukkaseppelettä. Kaupungin liput laskettiin suruliputukseen. Myös katolisen kirkon korkea-arvoiset jäsenet Juan José Asenjo ja Curro Romero sekä pääministeri Mariano Rajoy lähettivät muodolliset suruvalittelunsa. Hautajaiset pidettiin Sevillan katedraalissa. Espanjan kuningasperhettä edusti prinsessa Elena.

 Aatelisarvot, puhuttelutavat ja kunnianimet 
 Aatelisarvot 
pienoiskuva|Herttuattaren vaakuna.
Herttuatar Cayetana de Alballa oli kahdeksantoistakertainen Espanjan granden arvo ennen kuin hän luovutti niistä neljä lapsilleen. Huéscarin ja Aliagan herttuanarvot periytyivät suoraan hänen lapsilleen Alban 17. herttuan kuoltua.

 Grande-aateluudet
 Herttuanarvot (6):
 Alba de Tormesin 18. herttuatar (alkaen 18. helmikuuta 1955).
 Berwickin 11. herttuatar; espanjalaisen perimyksen mukaan (alkaen 18. helmikuuta 1955).
 Huéscarin 17. herttuatar, luovutti pojalleen don Carlosille alkaen 23. huhtikuuta 1954.
 Arjonan 4. herttuatar (alkaen 18. helmikuuta 1955), luovutti pojalleen don Cayetanolle 26. huhtikuuta 2013.
 Híjarin 17. herttuatar (alkaen 31. joulukuuta 1957), luovutti pojalleen don Alfonsolle 2. huhtikuuta 2013.
 Lirian ja Jérican 11. herttuatar (alkaen 18. helmikuuta 1955).
 Montoron 10. herttuatar, luovutti tyttärelleen doña Eugenialle alkaen 24. joulukuuta 1994.
 Almazánin 13. herttuatar (alkaen 2013).
 Kreiviherttuanarvot (1):
 Olivaresin 14. kreiviherttuatar (alkaen 18. helmikuuta 1955).
 Markiisinarvot (2):
 Carpion 16. markiisitar (alkaen 18. helmikuuta 1955).
 San Vicente del Barcon 11. markiisitar, luovutti pojalleen don Fernandolle 26. tammikuuta 1994.Marquesado de San Vicente del Barco
 Kreivinarvot (7):
 Arandan 17. kreivitär (alkaen 31. joulukuuta 1957), luovutti pojalleen don Alfonsolle 2. huhtikuuta 2013.
 Lemosin 22. kreivitär (alkaen 18. helmikuuta 1955).
 Lerínin 19. kreivitär-condestablesa de Navarra y de Éibar (alkaen 18. helmikuuta 1955).
 Miranda del Castañarin 20. kreivitär (alkaen 18. helmikuuta 1955).
 Monterreyn 16. kreivitär (alkaen 18. helmikuuta 1955).
 Osornon 20. kreivitär (alkaen 18. helmikuuta 1955).
 Palma del Ríon 18. kreivitär (alkaen 31. joulukuuta 1957), luovutti pojalleen don Alfonsolle 2. huhtikuuta 2013.Boletín Oficial del Estado
 Siruelan 23. kreivitär, luovutti pojalleen don Jacobolle alkaen 9. kesäkuuta 1982.
 Salvatierran 13. kreivitär, luovutti pojalleen don Cayetanolle alkaen 26. tammikuuta 1994.

 Muut aateluudet
 Markiisinarvot (17):
 La Algaban 12. markiisitar (alkaen 18. helmikuuta 1955).
 Almenaran 18. markiisitar (alkaen 31. joulukuuta 1957), luovutti pojalleen don Alfonsolle 2. huhtikuuta 2013.Boletín Oficial del Estado
 Barcarrotan 21. markiisitar (alkaen 18. helmikuuta 1955).
 Castañedan 13. markiisitar (alkaen 24. helmikuuta 1995).Real Decreto 201/1995
 Corian 19. markiisitar (alkaen 18. helmikuuta 1955).
 Elichen 7. markiisitar (alkaen 18. helmikuuta 1955).
 Mirallon 18. markiisitar (alkaen 3. joulukuuta 1986).
 La Motan 20. markiisitar (alkaen 18. helmikuuta 1955).
 Moyan 20. markiisitar (alkaen 18. helmikuuta 1955).
 Oranin 17. markiisitar (alkaen 9. joulukuuta 1991), luovutti pojalleen don Alfonsolle 2. huhtikuuta 2013.Boletín Oficial del Estado
 Oseran 11. markiisitar (alkaen 18. helmikuuta 1955).
 San Leonardon 16. markiisitar (alkaen 18. helmikuuta 1955).
 Sarrian 19. markiisitar (alkaen 18. helmikuuta 1955).
 Tarazonan 12. markiisitar (alkaen 18. helmikuuta 1955).
 Valdunquillon 17. markiisitar (a partir del 25 de septiembre de 1986).
 Villanueva del Fresnon 21. markiisitar (alkaen 18. helmikuuta 1955).
 Villanueva del Ríon 16. markiisitar (alkaen 18. helmikuuta 1955).
 Kreivinarvot (13):
 Villalban 20. kreivitär (alkaen 18. helmikuuta 1955).
 San Esteban de Gormazin 25. kreivitär (alkaen 18. helmikuuta 1955).
 Santa Cruz de la Sierran 10. kreivitär (alkaen 18. helmikuuta 1955).
 Andraden 18. kreivitär (alkaen 18. helmikuuta 1955).
 Ayalan 15. kreivitär (alkaen 18. helmikuuta 1955).
 Casarrubios del Monten 14. kreivitär (alkaen 18. helmikuuta 1955).
 Fuentes de Valdeperon 14. kreivitär (alkaen 18. helmikuuta 1955).
 Fuentidueñan 10. kreivitär (alkaen 18. helmikuuta 1955).
 Galven 16. kreivitär (alkaen 18. helmikuuta 1955).
 Gelvesin 17. kreivitär (alkaen 18. helmikuuta 1955).
 Guimerán 16. kreivitär (alkaen 6. syyskuuta 2007),BOE, Sección III, Orden JUS/2717/2007 luovutti pojalleen don Alfonsolle 2. huhtikuuta 2013.Boletín Oficial del Estado
 Ribadeon 25. kreivitär (alkaen 31. joulukuuta 1957), luovutti pojalleen don Alfonsolle 2. huhtikuuta 2013.Boletín Oficial del Estado
 Módican 21. kreivitär (sisilialainen aateluus).Historia de una vida apasionante
 Varakreivinarvot (1):
 La Calzadan 20. varakreivitär (alkaen 18. helmikuuta 1955).
 Kartanonherruudet (1)
 Moguerin 29. kartanonrouva

 Puhuttelu 
 Syntymä 28. maaliskuuta 1926 — 11. tammikuuta 1935: Loistokkain Doña Mª del Rosario Cayetana Fitz-James Stuart y Silva
 11. tammikuuta 1935 — 28. tammikuuta 1947: Loistokkain Aliagan herttuatar
 28. tammikuuta 1947 — 18. helmikuuta 1955: Loistokkain Montoron herttuatar
 18. helmikuuta 1955 — kuolema 20. marraskuuta 2014: Loistokkain Alba de Tormesin herttuatar.

 Kunniamerkit  
 Alfonso X Viisaan ritarikunnan suurristin dame 14. joulukuuta 2001.
 Espanjan Maatalousansioritarikunnan suurristin dame 29. maaliskuuta 1974.Decree 889 of 29 March 1974– website BOE.es
 Isabella Katolilaisen ritarikunnan suurristin dame 1. huhtikuuta 1964.Decree 1079 of 1 April 1964 – website BOE.es
 Espanjan Hyväntekeväisyysritarikunnan suurristin dame 5. huhtikuuta 1962.Decree 753 of 5 April 1962 – website BOE.es
 Kreikan Hyvien tekojen ritarikunnan suurristin dame 1962.
 Pyhän Yrjön pyhän sotilaallisen konstantinolaisen ritarikunnan oikeudenmukaisuuden suurristin dame 1961.
 Madridin kaupungin kultamitali vuosina 1962 ja 2010.

 Kunnianimitykset 
 Aragonin condestable
 Sevillan kuninkaallisen ratsuväen ritari
 Lirian kunniapormestari (Valencia)
 Ópera Filarmónican kunniapuheenjohtaja
 Espanjan Punaisen ristin kunniapuheenjohtaja
 Castilian marsalkka
 New Yorkin Hispanic Society of American jäsen
 Cádizin kuninkaallisen espanjalais-amerikkalaisen taiteiden, tieteiden ja kirjeiden akatemian kunniajäsen
 Aula Taurina del Ilustre Colegio Oficial de Enfermería de Sevillan kunniapuheenjohtaja
 Asociación de Amigos de la Óperan kunniapuheenjohtaja
 Rastrillo Nuevo Futuro de Sevillan kunniapuheenjohtaja
 Club Palomar de Santanderin kunniavarapuheenjohtaja
 Sevillan multippeliskleroosiseuran  kunniapuheenjohtaja
 Comisión Ejecutiva Nacional de la Asociación Española de Esclerosis Múltiple  kunniapuheenjohtaja (1997)
 Sevillan adoptiotytär 1968
 Andalusian suosikkitytär 2006
 Centro Regional de Transfusión de Sangre de la Cruz Roja Española y Vocal de la Asamblea Suprema de la misman kansallinen puheenjohtaja
 Patronato de Honor de la Escuela de Capataces Forestalesin toinen varapuheenjohtaja
 Consejo de la Diputación Permanente y Consejo de la Grandeza de Españan jäsen
 Real Academia de Bellas Artes de Santa Isabel de Hungría de Sevillan akateeminen numeraria (1988)
 Real Academia Provincial de Bellas Artes de Cádizin akateeminen Sevillan-kirjeenvaihtaja (2002)
 Santa María de los Ángeles de Granadan kunniapormestari mayordoma.

 Suku 
 Patrilineaarinen perimyslinjaHerttuasukujen jäsenyys perustuu partilineaarisiin perimyslinjoihin, mistä seuraten Cayetanan historiallisesti pätevä suku on Stuart.
 Alan dapifer, Bretagne, s. noin 1000
 Flaald, Bretagne, 1035-1106
 Alan fitz Flaad, k. 1114
 Walter fitz Alan, 1. High Steward of Scotland, 1106–1177
 Alan fitz Walter, 2. High Steward of Scotland, 1140–1204
 Walter Stewart, 3. High Steward of Scotland, k. 1246
 Alexander Stewart (1214), 4. High Steward of Scotland, 1214–1283
 Sir John Stewart, k. 1298
 Sir Alan Stewart, k. 1333
 Sir Alexander Stewart, k. 1374
 Sir Alexander Stewart, k. 1404
 Sir John Stewart, Aubignyn 1. lordi, 1370–1429
 Sir Alan Stuart of Darnley, k. 1409
 John Stewart, Lennoxin 1. jaarli, 1430–1495
 Matthew Stewart, Lennoxin 2. jaarli, 1488–1513
 John Stewart, Lennoxin 3. jaarli, 1490–1526
 Matthew Stewart, Lennoxin 4. jaarli, 1516–1571
 Henry Stuart, Albanyn 1. herttua, 1545–1567
 Englannin Jaakko I, 1566–1625
 Englannin Kaarle I, 1600–1649
 Englannin Kaarle II, 1630-1685
 Englannin Jaakko II, 1633–1701
 James FitzJames, Berwickin 1. herttua, 1670–1734
 James Fitz-James Stuart, Berwickin 2. herttua, 1696–1738
 James Fitz-James Stuart, Berwickin 3. herttua, 1718–1785
 Carlos Fitz-James Stuart, Lirian ja Jérican 4. herttua, 1752–1787
 Jacobo Fitz-James Stuart, Lirian ja Jérican 5. herttua, 1773–1794
 Carlos Miguel Fitz-James Stuart, Alban 14. herttua, 1794–1835
 Jacobo Fitz-James Stuart, Alban 15. herttua, 1821–1881
 Carlos María Fitz-James Stuart, Alban 16. herttua, 1849–1901
 Jacobo Fitz-James Stuart Alban 17. herttua, 1878–1953
 Cayetana Fitz-James Stuart, Alban 18. herttuatar, 1926-2014

 Lähteet 

Aiheesta muualla

Luokka:Markiisit
Luokka:Espanjalaiset miljardöörit
Luokka:Espanjalaiset aateliset
Luokka:Kreivit
Luokka:Herttuattaret
Luokka:Vuonna 1926 syntyneet
Luokka:Vuonna 2014 kuolleet